Ի վերջո, այն ամենը, ինչ ցանկանում էին ոչնչացնել 1915-ին, դա հենց Հայի ինքնությունն էր, դա այն ամենն էր, ինչով որ մենք Հայ ենք հիմա: Դա՝ ես եմ, բայց եւ՝ դուք: Նրանք, դահիճները, այդպիսով ուզում էին, ինչպես հետո եղավ Օսվենցիմում, սպանել նաև Մարդասիրությունն ընդհանրապես: Ինչո՞ւ երիտթուրքերի կառավարությունն իրականացրեց այդ սարսափելի հանցագործությունը: Ինչո՞ւ կոտորեց այդ անմեղ մարդկանց: Ի վիճակի է արդյո՞ք Թուրքիայի այսօրվա իշխանությունն ասել վերջապես որևիցե ճշմարտության խոսք դրա մասին՝ նամանավանդ, որ թշնամական տրամաբանությունը հայերի հանդեպ մինչ օրս էլ շարունակվում է մոլեգնել իշխանական այդ շրջանակներում: Հիմա ես մտածում եմ նաև Թուրքիայի կողմից փոքրիկ Հայաստանի շրջափակման մասին, Հայաստանի՝ որը ինչ-որ հրաշքով վերապրեց Ցեղասպանությունը…